Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Mozirje**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov:

* Ljubija 108, Občina Mozirje, št. stavbe: 41, parc. št. \*22/3, k. o. 918 Ljubija (št. strokovnega mnenja SM-MZRLJB108S);
* Loke pri Mozirju 43, Občina Mozirje, št. stavbe: 83, parc. št. 92/13 (del), k. o. 937 Loke (št. strokovnega mnenja SM-MZRLPM43S);
* Loke pri Mozirju 43a, Občina Mozirje, št. stavbe: 389, parc. št. 92/11 (del), k. o. 937 Loke (št. strokovnega mnenja SM-MZRLPM43aS);
* Loke pri Mozirju 47, Občina Mozirje, št. stavbe: 78, parc. št. 92/4 (del), k. o. 937 Loke (št. strokovnega mnenja SM-MZRLPM47S);
* Loke pri Mozirju 47a, Občina Mozirje, št. stavbe: 390, parc. št. 93/12 (del), k. o. 937 Loke (št. strokovnega mnenja SM-MZRLPM47aS).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
dr. Robert Golob
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljevanju: Služba) je v skladu s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljevanju: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 151.a členu ZIUOPZP. Sklep je bil pripravljen na podlagi strokovnih mnenj, ki jih je pripravila na strokovnih podlagah strokovnjakov geološke in gradbene stroke Državna tehnična pisarna.

Državna tehnična pisarna izdela strokovno mnenje za določitev objektov, katerih odstranitev je nujno potrebna in v javno korist v skladu s 151.b členom ZIUOPZP. V strokovnem mnenju se po pravilih stroke ugotovijo in izkažejo razlogi za nujno odstranitev v skladu s prvim odstavkom 151.a člena ZIUOPZP.

S sklepom Vlade Republike Slovenije se v skladu s 151.c členom ZIUOPZP izkaže javna korist, s čimer se opredeli in utemelji, da je zaradi zavarovanja življenja in zdravja ljudi odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo.

Svet Vlade Republike Slovenije za obnovo (v nadaljevanju: Svet Vlade RS za obnovo) je na podlagi 151.c člena ZIUOPZP obravnaval zgoraj omenjena strokovna mnenja, ki jih je pripravila Državna tehnična pisarna. Strokovna mnenja so bila Svetu Vlade RS za obnovo poslana dne 13. maja 2024. Vsa strokovna mnenja so bila s strani Sveta Vlade RS za obnovo potrjena dne 27. maja 2024.

Državna tehnična pisarna je v skladu s 151.b členom ZIUOPZP podala strokovno mnenje za spodaj navedene objekte, za katere strokovno ocenjuje, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Ljubija 108, Občina Mozirje, št. stavbe: 41, parc. št. \*22/3, k. o. 918 Ljubija (št. strokovnega mnenja SM-MZRLJB108S);
* Loke pri Mozirju 43, Občina Mozirje, št. stavbe: 83, parc. št. 92/13 (del), k. o. 937 Loke (št. strokovnega mnenja SM-MZRLPM43S);
* Loke pri Mozirju 43a, Občina Mozirje, št. stavbe: 389, parc. št. 92/11 (del), k. o. 937 Loke (št. strokovnega mnenja SM-MZRLPM43aS);
* Loke pri Mozirju 47, Občina Mozirje, št. stavbe: 78, parc. št. 92/4 (del), k. o. 937 Loke (št. strokovnega mnenja SM-MZRLPM47S);
* Loke pri Mozirju 47a, Občina Mozirje, št. stavbe: 390, parc. št. 93/12 (del), k. o. 937 Loke (št. strokovnega mnenja SM-MZRLPM47aS).

Obravnavani objekt na naslovu **Ljubija 108** se nahaja na levem bregu hudournika Ljubija, severno od strnjenega dela naselja Ljubija, na območju srednje poplavne nevarnosti. Ob poplavi 4.8. je bil objekt poplavljen do vrha vrat v pritličju. Zaradi erozije pa so prizadeti tudi temelji objekta. Na podlagi strokovnih izhodišč Direkcije Republike Slovenije za vode (št. 45500 - 25/2022 – 193 z dne 25.4.2024) se objekt nahaja depresiji, v katero se zaradi oblikovanosti terena izlivajo vse, na gorvodnem odseku prelite vode. Izvedba protipoplavnih nasipov na tej lokaciji ni smiselna, saj bi prelite vode vedno čelno pritiskalne nanj. Prostora za bistveno izboljšanje prevodnosti struge ni, zato bi vedno obstajala velika verjetnost prelitja in porušitve nasipa. Kljub temu, da se objekt po veljavnih kartah ni na območju velike poplavne ogroženosti, predstavlja veliko nevarnost za življenja in zdravje ljudi. Za navedeni objekt obstaja visoka ogroženost zaradi poplavne nevarnosti in s tem povezano visoko nevarnosti porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objektov na podlagi poplavne ali plazovite nevarnosti in s tem ogroženost življenja ali zdravja ljudi temelji na strokovnem mnenju št. SM-NZRPRH40S z dne 10. 5. 2024. Glede na navedeno je odstranitev v javno korist.

Obravnavani objekti na naslovu **Loke pri Mozirju 43, Loke pri Mozirju 43a, Loke pri Mozirju 47 in Loke pri Mozirju 47a** se nahajajo na skrajnem vzhodnem delu Lok, dobrih 100 m stran od desnega brega Savinje v razredu srednje, majhne in preostale poplavne nevarnosti. Na podlagi strokovnih izhodišč Direkcije Republike Slovenije za vode (št. 45500-25/2022-192 z dne 25.4.2024) so se ob poplavi 4. 8. 2023 na območju objektov vzpostavile globine toka nad 3,3 m. Za zmanjšanje poplavne ogroženosti na obravnavanem območju bi bila možna izvedba lokalne zaščite (nasipov) okrog poselitve, ki pa bi morali biti že zaradi zagotovitve ustrezne varnosti visoki cca 2 m (pogoj Q100 + varnost, odpornost na podnebne spremembe). Ob pojavu Q500 bi te nasipe že prelivalo, ob ponovitvi dogodka 4. 8. 2023 pa bi globina prelivanja krepko presegala 1 m. Obnova na način, da bi bila objektu zagotovljena zaščita na 100-letni pojav ob upoštevanju primerne varnostne višine ter ob sočasni zagotovitvi odpornosti na podnebne spremembe, ni mogoča. Za navedene objekte obstaja visoka ogroženosti zaradi poplavne nevarnosti in s tem povezano visoko nevarnosti porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi. Objekti se nahajajo na območju preostale poplavne nevarnosti, kjer ni mogoča izvedba protipoplavne zaščite. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne nevarnosti in s tem ogroženost življenja ali zdravja ljudi temelji na strokovnih mnenjih št. SM-MZRLPM43S, SM-MZRLPM43aS, SM-MZRLPM47S in SM-MZRLPM47aS z dne 10. 5. 2024. Glede na navedeno je odstranitev v javno korist.